סודוקו תאומים סיאמיים

סודוקו תאומים סיאמיים או סודוקו רב לוחות הוא שילוב של כמה לוחות סודוקו, שניים, שלושה או יותר, בצורה כזאת שלכל לוח יש שטח משותף עם לפחות עוד לוח אחד.

לוחות הסודוקו יכולים להיות של אותו סוג של סודוקו או של וריאנטים שונים - במקרה שמדובר בלוחות סודוקו של וריאנטים שונים, בשטח המשותף של הלוחות, פועלים על פי חוקי הווריאנטים של הלוחות השונים, לדוגמה בשטח משותף של סודוקו אלכסונים ושל סודוקו שכנים, פועלים גם על פי חוקי סודוקו אלכסונים וגם על פי סודוקו שכנים. ייתכנו גם מצבים של שטח משותף ליותר משני לוחות.

סודוקו סמוראי הוא סוג של סודוקו תאומים סיאמיים בן חמישה לוחות סודוקו מחוברים ביניהם. תצורתו של סודוקו זה מזכירה ויזואלית את מראו של לוחם סמוראי לבוש מסורתית ומכאן שמו של הווריאנט. גם בסודוקו סמוראי פועלים על פי חוקי סודוקו תאומים סיאמיים וגם בו יכולים להיות כל הלוחות מאותו סוג או מווריאנטים שונים.

סודוקו